Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 86

3. A vizsga értékelése 3.1. Tánctörténet szóbeli vizsga értékelésének általános szempontjai: – a tánc művészi és közhasználatú formáinak ismerete, – a táncművészet főbb korszakainak ismerete, – tájékozottság a táncművészet műfajainak jellegzetességeiről, – a tánc és a társművészetek kapcsolatának ismerete, – kiemelkedő alkotók és művek ismerete. 3.2. Kortárs tánc 2. gyakorlati vizsga értékelésének általános szempontjai: – a tananyag pontos ismerete, – a gyakorlatok stílusos bemutatása, – a gerinc, a lábmozgás lehetőségeinek ismerete, testtudat, – a személyiség és kapcsolatteremtés lehetőségeinek használata. NÉPTÁNC TANSZAK CÉLOK, FELADATOK, SZAKMAI KÖVETELMÉNYEK A néptánc tanszak célja, hogy a magyar néptánc és népi kultúra iránti érdeklődést elmélyítse a tanulókban. A táncokon keresztül ismerjék meg hagyományainkat, a magyar nép táncait, a táncok lépésanyagát, jellegzetességeit, stílusát. Feladata Ismertesse meg a tanulóval – a hagyományos népi játékokat, – a három dialektus (nyugati, tiszai, erdélyi) tánctípusait, táncrendjeit, – a mozgásanyag variációs lehetőségeit, – a táncokhoz kapcsolódó énekeket, zenei kíséretet, – a néprajztudomány sajátos megközelítési módját, – a folklórkutatás tárgyának, az alávetett társadalmi rétegek, a „nép” műveltségének sajátos helyét az egyetemes emberi kultúrában, – a tánc művészi és közhasznú formáit, 2006/62/II. szám – a társasági táncélet alkalmait, – a színpadi táncművészet legfontosabb ágazatait és korszakait, – az egyetemes és nemzeti táncművészet legjelentősebb művészeinek pályáját, – az egyetemes és nemzeti táncművészet néhány alapművét, s ezek elemzésén keresztül a táncirodalom különböző stílusait. Alakítsa ki a tanulókban – a rendszeres munka természetes igényét, – a megfelelő munkafegyelmet, – a munkájuk tudatos kontrollálását, – a művészi előadásmód kivitelezését, – az általános szemléletmódot, amely a népi kultúra, népélet egyes jelenségeit egy összefüggő rendszer egymást feltételező részeiként értelmezi, – az esztétikai érzéket, – a művészetek befogadására nyitott attitűdöt, – fogékonyságot a múlt és a jelen értékeinek befogadására. Fejlessze a tanuló – mozgáskultúráját, – fizikai állóképességét, – ritmusérzékét, – hallását, – zenéhez való alkalmazkodását, – tér-, forma- és stílusérzékét, – mozgásmemóriáját, – koncentráló képességét, – improvizációs készségét, – ízlését, kritikai érzékét, – a tánc komplexitásából adódóan a társművészetek (zene, képzőművészet, színház) iránti érzékenységét, – vizuális memóriáját, – képzelőerejét. Ösztönözze a tanulót – a közösségi alkotás öröme, a közösségi kultúra értékei iránt, – a néprajzi és általában kultúrtörténeti ismereteinek rendszeres gyarapítására, – a rendszeres múzeumlátogatásra, – a rendszeres társasági és színházi táncesemények látogatására, – a televízió és rádió táncos témájú műsorainak figyelemmel kísérésére, – az aktív részvétel igényét az iskolán kívüli alkalmakon való részvételre (kézműves foglalkozások, játszóházak, táncházak, néprajzi táborok, egyéb táncesemények), – a környezetében esetleg adódó gyűjtési lehetőségek kihasználására (helytörténeti hagyományok összeírása, nagyszülők, idős emberek tudásanyagának összegyűjtése). Tudatosítsa a tanulóban – a tánctörténeti ismeretek fejlesztik a személyiségét, az ízlését és fogékonyságát a művészetek, különösen az előadóművészetek iránt. Hívja fel a tanulók figyelmét – a korosztályuknak megfelelő néptáncos, népzenei, néprajzi, tánctörténeti irodalomra. Tegye nyitottá – a tanuló személyiségét a folklór iránt. 2006/62/II. szám Irányítsa a tanulót – szakirányú továbbtanulásra, – a továbbképző folytatására, – az amatőr táncéletbe való bekapcsolódásra. Követelmények az alapfok évfolyamainak elvégzése után Népi játék, néptánc A tanuló ismerje – a tanult játékokat (min. 20) és népdalokat (min. 40), – a tanult táncrendeket, s legalább kettőt magabiztosan improvizáljon, pl.: = dél-dunántúli ugrós, kanásztánc (fiúk), karikázó (lányok), = rábaközi dús, illetve körverbunk (fiúk), = szatmári verbunk (fiúk), hajlikázó (lányok), lassú és friss csárdás, = széki négyes, csárdás, sűrű és ritka tempó (fiúk), = lőrincrévi páros táncok, = sárközi ugrós és csárdás, karikázó (lányok), verbunk (fiúk), = dél-alföldi páros ugrós és csárdás. Legyen képes – a technikai gyakorlatokat biztosan végrehajtani, összekötni, – 2/4-es ritmusképletet visszatapsolni, dobogni, – felismerni és megnevezni az irányokat, arányokat, alakzatokat. Folklórismeret A tanuló ismerje – a folklór mint történeti hagyomány sajátosságait, – az egyes jeles napok időpontját, – a jeles napok vallási, hiedelmi funkcióját, magyarázó történetét, – a hagyományos paraszti élet jellegzetes fordulópontjait, – a magyar paraszti világkép legfőbb elemeit, eredetüket, s a hozzájuk fűződő mondákat, – a parasztság hiedelemvilágának főbb szereplőit, funkciójukat, – a korévfolyam szintjének megfelelő legfontosabb folklórkiadványokat (könyv, lemez) és intézményeket (múzeumok, gyűjtemények). Legyen képes – felidézni az egyes jelenségek konkrét megjelenését, a népszokások idejét és rítusrendjét, – előadni népdalokat, rítusénekeket és szokásszövegeket. Követelmények a továbbképző évfolyamainak elvégzése után Néptánc A tanuló ismerje – a különböző táncrendek zenéjét, népdalait (min. 100), – a tanult táncrendeket. Legyen képes – a technikai gyakorlatokat biztosan végrehajtani, összekötni, – 2/4-es ritmusképletet visszatapsolni, dobogni, – legyen képes felismerni és megnevezni az irányokat, arányokat, alakzatokat. 2006/62/II. szám Folklórismeret A tanuló ismerje – a fő népköltészeti műfajok jellegzetességeit, – a magyar népművészet-kutatás leghíresebb irányzatait, képviselőit, – a magyar néprajzi csoportok földrajzi elhelyezkedését, kialakulásuk legfőbb történeti momentumait, hagyományos népi kultúrájuk meghatározó jegyeit. Legyen képes – rugalmas szemlélettel látni az egyén, a közösség egységét és kölcsönhatását a hagyományos népi kultúrában, – megkülönböztetni a népi és „magas” kultúra jelenségeit, összehasonlítani jellemzőiket, – felidézni a prózai népköltészeti alkotások főbb tartalmi csoportjait, témaköreit, – önálló véleménynyilvánításra a látott művekről. Kinetográfia A tanuló ismerje – a mozdulatelemzés alaptényezőit, – a mozdulat és helyzet típusait. Legyen képes – a kinetogrammal lejegyzett motívumokat pontosan leolvasni, és stílusosan előadni. Tánctörténet A tanuló ismerje – az adott évfolyam tananyagát: = a táncművészet kimagasló alapműveit, = a nagy egyéniségek munkásságát, = az egyetemes és nemzeti tánctörténeti folyamatokat. Legyen képes – elemezni a táncművészet különböző stílusait, – a társművészetek iránti érdeklődésre, – a múlt és a jelen értékeinek befogadására. A NÉPTÁNC TANSZAK VIZSGAKÖVETELMÉNYEI A MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes